કલર્સ ટીવીના બહુચર્ચિત રિયાલિટી શો બિગ બોસની સિઝન-10નું ફાઇનલ રિઝલ્ટ સામે આવી ગયું છે. મનવીર ગુર્જર આ સિઝનના વિજેતા ઘોષિત થયાં છે. સિઝન-10માં મનવીર બાની અને લોપામુદ્રાને હરાવીને વિજેતા બન્યાં છે. હરિયાણાના મનવીર ગુર્જરે છેલ્લા થોડા ટાસ્કમાં પોતાના પર્ફોમન્સ થકી તમામ ચાહકોનું મન જીતી લીધું હતું. આ પહેલાં માનવામાં આવી રહ્યું હતું કે, બાની આ સિઝન જીતી શકે છે, પરંતુ છેલ્લી ઘડીએ મનવીરના ચાહકોએ તેની પર વોટનો વરસાદ કરતાં આખરે તે વિજેતા સાબિત થયા હતા.